บาทเปิด 33.37 บาทต่อดอลลาร์ อ่อนค่า
เงินบาทเปิดตลาด 33.37 บาทต่อดอลลาร์ อ่อนค่า หลังดอลล์แข็งค่าขานรับตัวเลขศก.สหรัฐ-เฟดเร่งลด QE
25 พ.ย. 2564

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 33.37 บาท/ดอลลาร์ อ่อนค่าต่อเนื่องจากปิดตลาดเย็นวานนี้ที่ระดับ 33.32 บาท/ดอลลาร์ค่าเงินบาทเคลื่อนไหวตามทิศทางตลาดโลก หลังดอลลาร์แข็งค่าเนื่องจากได้รับปัจจัยหนุนจากตัวเลขเศรษฐกิจของสหรัฐออกมาดีเกินคาด และแนวโน้มที่ธนาคารกลางสหรัฐ (เฟด) จะเร่งจบเรื่องมาตรการ QE และปรับขึ้นดอกเบี้ย"บาทอ่อนค่าต่อเนื่องตามทิศทางตลาดโลก หลังมีปัจจัยหนุนให้ดอลลาร์แข็งค่า ช่วงนี้ตลาดเปลี่ยนแปลงเร็วมาก" นักบริหารเงิน กล่าวนักบริหารเงิน ประเมินกรอบการเคลื่อนไหวของเงินบาทในวันนี้ไว้ที่ 33.25 - 33.50 บาท/ดอลลาร์